Της Καρδιάς 


Έχω παράξενη καρδιά και πάντα τη μαλώνω 
γιατί γελά χωρίς χαρά και κλαίει δίχως πόνο 


Γιατί καρδιά µου δε γερνάς όπως γερνά το σώμα 
μόνο θαρρείς κι είσαι καρδιά μικρού παιδιού ακόµα 


Τις πόρτες όλες κλείδωσα µια µέρα στην καρδιά µου 
και τώρα που επέστρεψα δε βρίσκω τα κλειδιά µου 


Η ομορφιά στον άνθρωπο δεν εἶν᾽ η ομορφιά του 
εἶναι το τι αισθάνεται για τσ’ άλλους στην καρδιά του 


Πορεύομαι ανάμεσα σε δύο μονοπάτια 
το ένα πάει µε την καρδιά και τ᾽ άλλο µε τα μάτια 


θελα να” χα δυο καρδιές τη µια να στη χαρίσω 
την άλλη να την έχω εγώ για να μπορώ να ζήσω 


Μέστην καρδιά µου φύτρωσες κι άνθιζες λούλουδό µου 
μα τα κλαδιά σου πνίξανε κάθε καρπό δικό µου 


Άσε μικρό µου άφησε το ρέμα να ξεπλύνει 
όσα φυτρώνουν στην καρδιά µα δεν εἶναι για κείνη 


